بههۆی سیاسهتهكانی و ئهو راپۆرتانهوه كه باس لهتێوهگلانی لهكهیسی كوشتنی خاشوقچی دهكهن
دهیان شازاده لهخانهوادهی فهرمانڕهوای سعودیه خوازیاری گۆڕینی شازادهی جێنشینن
بهپێی سێ سهرچاوهی نزیك لهكۆشكی پاشایهتی سعودیه، محهمهد بن سهلمان، شازادهی جێنشینی ئهو وڵاته بههۆی سیاسهتهكانی و ئهو راپۆرتانهوه كه باس لهتێوهگلانی لهكهیسی كوشتنی خاشوقچی دهكهن، روبهڕی توڕهییهكی زۆری ههندێك لهئهندامانی خانهوادهی فهرمانڕهوای وڵاتهكهی بۆتهوه.
ئاوێنه: ئاژانسی رۆیتهرز لهزاری ئهو سێ سهرچاوهیهوه بڵاویكردۆتهوه كه دهیان شازادهو كوڕه مامی محهمهد بن سهلمان له خانهوادهی ئالسعود، خوازیارن شازادهی جێنشین بگۆڕدرێت، بهڵام ناتوانن هیچ جوڵهیهك بۆ ئهو مهبهسته بكهن تا شا سهلمان بن عهبدولعهزیز لهژیاندا بێت.
سهرچاوهكان وتویانه؛ ئهستهمه باوكێكی 82 ساڵان له كوڕه 33 ساڵانهكهی ههڵگهڕێتهوه.
بهپێی ئهو سهرچاوانه، شازاده ناڕازییهكانی ناو خانهوادهی فهرمانڕهوای سعودییه، خوازیاری ئهوهن دهسهڵاتی پادشایهتی لهدوای شا سهلمان بدرێته شازاده ئهحمهد بن عهبدولعهزیزی برای لهبری محهمهد-ی كوڕی شا سهلمان.